Sevyro ežeras

Sevyro ežeras (angl. Sevier Lake) – druskingas nenuotakus ežeras Jungtinėse Amerikos Valstijose, vakarų Jutoje, Milardo apygardoje, 230 km į pietvakarius nuo Solt Leik Sičio. Ežero ilgis 40 km, plotis iki 11 km. Telkšo Pahvanto slėnyje, 1370 m aukštyje, tarpinėje zonoje tarp Didžiojo Baseino ir Kolorado plynaukštės. Ežerą maitina iš šiaurės įtekanti Sevyro upė. Sevyro ežero vanduo druskingas, naudojamas halito, kalio nitrato gamybai. Ežero vanduo dažnai išdžiūsta. Šaltiniai